《横江词》
明代·李蓘

采菱莫近秋，驾船莫近洲。
秋菱刺伤指，洲浅风难使。
横江女儿颜如琼，弄花簪柳随娘生。
笑拈竿子撇波去，不解芦中孤雁声。

作者简介：河南内乡人，字子田，号黄谷。嘉靖三十二年进士。除检讨，左迁为南京仪部郎，历官提学副使。罢归。博学多藏书，持论多訾毁道学，讥评气节。居家好纵倡乐。有《于堧注笔》、《黄谷琐谈》、《宋艺圃集》、《元艺圃集》、《李子田文集》。